ຜູ້ຊາຍອີຈິບ ທີ່ຖືກທຸບຕີ ໃນສະພາບໂປ້ ກ່າວວ່າ ຕໍາຫລວດເປັນຄົນເຮັດ (ສະໄລດ໌ ກັບວິດິໂອ)
ກ່ອນໜ້ານີ້ ຊາຍ​ຜູ້​ເຄາະ​ຮ້າຍ ທີ່​ຊື່ Hamada Saber ໄດ້ກ່າວຫາ ພວກປະທ້ວງດ້ວຍກັນ ວ່າ ເປັນຜູ້ທຸບຕີລາວ ໃນວັນສຸກແລ້ວນີ້ ເພາະບໍ່ຢາກມີເລື້ອງ ກັບຕໍາຫລວດ.
ຜູ້ຊາຍອີຈິບຜູ້ນຶ່ງທີ່ຖືກແກ້ເສື້ອອອກ ໃຫ້ເປືອຍໂຕ ແລະຖືກທຸບ ຕີ ຢູ່ໃນການ ປະທ້ວງທີ່ກຸງໄຄໂຣໃນອາທິດແລ້ວນີ້ ໄດ້ຍອມຮັບ ວ່າ ຕໍາຫລວດເປັນຜູ້ທໍາ ຮ້າຍລາວ ຊຶ່ງການໂຈມຕີດັ່ງກ່າວໄດ້ ຖືກບັນທຶກພາບເອົາໄວ້ ແລະໄດ້ກະຕຸ້ນ ໃຫ້ເກີດຄວາມໂກດ ແຄ້ນ ໄປທົ່ວທັງປະເທດ ກ່ອນໜ້ານີ້ ຊາຍຜູ້ເຄາະຮ້າຍ ທີ່ຊື່ Hamada Saber ອາຍຸ 40 ປີ ໄດ້ ກ່າວຫາ ພວກປະທ້ວງດ້ວຍກັນວ່າ ທໍາການທຸບຕີ ລາວ ໃນວັນສຸກແລ້ວນີ້ ຢູ່ນອກທໍານຽບປະທານາທິບໍດີ ບ່ອນ ທີ່ພວກເຂົາເຈົ້າໄດ້ໄປໂຮມຊຸມນຸມປະທ ທ້ວງ ເພື່ອປະນາມ ລັດຖະບານອິສລາມ ທີ່ນໍາພາໂດຍປະທານາທິບໍດີ Mohamed Morsi ນັ້ນ ເບິ່ງວີດິໂອກ່ຽວຂ້ອງ: ແຕ່ວ່າ ໃນການໃຫ້ສໍາພາດຕໍ່ເຄືອຂ່າຍໂທລະພາບຂອງອີຈິບ ໃນວັນອາທິດວານນີ້ ຜູ້ກ່ຽວ ໄດ້ປ່ຽນຄໍາໃຫ້ການຂອງຕົນ ແລະຍອມຮັບວ່າ ຕໍາຫລວດປາບຈາລະຈົນເປັນຄົນເຮັດ ເຫດການດັ່ງກ່າວໄດ້ຖ່າຍທອດສົດ ອອກທາງໂທລະພາບຂອງອີຈິບແລະໄດ້ສະແດງໃຫ້ ເຫັນຢ່າງຈະແຈ້ງວ່າ ມີຕໍາຫລວດ ທີ່ໃສ່ໝວກກັນນອັກ ເຕະຕີຜູ້ຊາຍຄົນນັ້ນ ແລ້ວກໍລາກ ລາວໄປກັບພື້ນ ໃນຂະນະທີ່ເປືອຍກາຍຢູ່ນັ້ນ